Burgenland
Burgenland on kolmanneksi pienin Itävallan osavaltioista. Se rajoittuu lännessä Ala-Itävaltaan ja Steiermarkiin, koillisessa Slovakiaan, idässä Unkariin sekä etelässä Sloveniaan. Osavaltion ja Unkarin rajalla sijaitsee Neusiedlerjärvi, joka on Euroopan järvistä toinen, jolla ei ole luonnollista laskujokea (toinen on Balaton).
Itävallan liittoneuvosto
Itävallan liittoneuvosto (saks. "Bundesrat") on Itävallan kaksikamarisen parlamentin ylähuone. Liittoneuvostoon kuuluu 61 edustajaa, jotka valitaan suhteellisella vaalitavalla osavaltioista. Liittoneuvosto käyttää lainsäädäntövaltaa yhdessä Kansallisen neuvoston kanssa ja sillä on veto-oikeus alahuoneen 
lakeihin.